TVD วิ่ง 6 วันพุ่ง 29% ลุ้นผลงานปีนี้โตตามเป้า หลังดึง “Momo Inc” เสริมแกร่งตลาดออนไลน์
TVD วิ่ง 6 วันพุ่ง 29% ลุ้นผลงานปีนี้โตตามเป้า หลังดึง “Momo Inc” เสริมแกร่งตลาดออนไลน์
20 ม.ค. 2564

ผู้สื่อข่าวรายงานว่า ราคาหุ้น บริษัท ทีวี ไดเร็ค จำกัด (มหาชน) หรือ TVD ณ เวลา 15.23 น. อยู่ที่ระดับ 1.43 บาท บวก 0.08 บาท หรือ 5.93% สูงสุดที่ระดับ 1.47 บาท ต่ำสุดที่ระดับ 1.37 บาท ด้วยมูลค่าการซื้อขาย 44.36 ล้านบาท โดยราคาหุ้นปรับตัวเพิ่มขึ้นต่อเนื่อง 6 วัน คิดเป็นการปรับตัวเพิ่มขึ้น 29% เทียบกับราคาปิดที่ระดับ 1.11 บาท เมื่อวันที่ 11 ม.ค.64

โดยก่อนหน้านี้ นายวิเชียร มานะพงศ์พันธ์ ประธานเจ้าหน้าที่สายการเงินและบัญชี TVD เปิดเผยว่า ภาพธุรกิจปี 64 บริษัทตั้งเป้ายอดเติบโต 10% และกำไรสุทธิจะเติบโตดีกว่าปี 63 ภายหลังได้ Momo.com Inc. เป็นผู้ประกอบการ e-Commerce รายใหญ่ของไต้หวัน เข้ามาถือหุ้นในสัดส่วน 24.99% เข้ามาช่วยทั้งด้านเทคโนโลยี, การพัฒนาบุคคลากร, Know-how และการขายสินค้าแบบออนไลน์
ทั้งนี้ บริษัทยังได้ออกผลิตภัณฑ์ใหม่ ได้แก่ Astaxnthin, Fatis Coffee Plus, Leverin รวมถึงผลิตภัณฑ์ที่มีมูลค่าสูง (Product hightlight) ก็ยังมียอดขายเติบโตต่อเนื่อง เช่น เก้าอี้นวด (Massage chair), เครื่องปั่น ULTRAMAX PLUS SET และเตารีดรุ่นไร้สาย PHOENIXGOLD ซึ่งถือว่าประสบความสำเร็จอย่างมาก